РЕГЛАМЕНТ (ЕО) № 1123/2008 НА КОМИСИЯТА
от 12 ноември 2008 година
за определяне на единен процент за приемане на сумите нотифицирани на Комисията от държавите-членки по отношение на заявленията за премията за изкореняване
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
Регламент (ЕО) № 479/2008 на Съвета от 29 април 2008 година относно общата организация на пазара на вино, за изменение на регламенти (ЕО) № 1493/1999, (ЕО) № 1782/2003, (ЕО) № 1290/2005 и (ЕО) № 3/2008 и за отмяна на регламенти (ЕИО) № 2392/86 и (ЕО) № 1493/1999 (1), и по-специално член 102, параграф 4 от него,
като има предвид, че:
(1)
Отговарящите на условията заявления, нотифицирани на Комисията от държавите-членки до 15 октомври 2008 г. съгласно член 102, параграф 2 от Регламент (ЕО) № 479/2008, надхвърлят максималния годишен бюджет за схемата за изкореняване за лозарската 2008/2009 година, а именно 464 милиона евро, предвиден в приложение VII към посочения регламент. Поради тази причина следва да се определи единен процент за приемане на действително нотифицираните суми.
(2)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Заявления по схемата за изкореняване, нотифицирани на Комисията съгласно член 102, параграф 2 от Регламент (ЕО) № 479/2008, се приемат за 45,9 % от обхванатите суми. Бюджетните ограничения за съответните държави-членки са установени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 ноември 2008 година.